Franske sørlige land- og havområder

Franske sørlige land- og havområder (fransk Terres et mers australes françaises) er et naturreservat og verdensarvområde i De franske sørterritorier i den sørlige delen av Indiahavet. Området kom inn på verdensarvlista i 2019. Området utgjør 672.969 km², på Crozetøyene, Kerguelen, Île Amsterdam og Île Saint-Paul og havområdene rundt disse øyene, i tillegg til 60 mindre øyer i Subantarktis. Området ble først vernet som fransk naturreservat i 2006, det ble Ramsar-område i 2008, og kom inn på kandidatlisten som verdensarvområde i 2016.

Crozetøyene og Kerguelen er subantarktiske øyegrupper, mens øyene Île Amsterdam og Île Saint-Paul ligger lenger nord, og har et subtropisk klima.

Området er et viktig leveområde for mange fuglearter og landpattedyr. Her finnes blant annet de største bestandene av kongepingviner og Thalassarche carteri («Indian yellow-nosed albatross»). Siden øyene ligger langt fra folk, er de et dessto viktigere habitat. Øyene blir beskrevet som et av jordens siste uberørte villmarksområder.

Referanser

Eksterne lenker 
 

De franske sørterritorier
Verdensarven i Frankrike
Ramsarområder
Verneområder i Frankrike